Yleisradion poliittista ohjausta ei saa lisätä

Yleisradion strategiasta päättämisen siirto Ylen hallitukselta yhtiön hallintoneuvostolle olisi historiallinen virhe.

Suomi menetti ykkössijansa lehdistönvapausindeksissä. Sijoitus voi pudota entisestään, jos liikenne- ja viestintävaliokunnassa käsiteltävä esitys Yle-laista toteutuu.

Hallitus esitti maaliskuussa eduskunnalle, että kansanedustajista koostuva hallintoneuvosto päättäisi vastedes Yleisradion strategiasta eli toiminnan tavoitteista ja suuntaviivoista. Nyt strategiasta päättää Ylen hallitus, jossa ei ole poliitikkoja.